***Ratovi zvijezda I: Fantomska prijetnja*** (eng. *Star Wars Episode I: The Phantom Menace*) je znanstveno fantastični film iz 1999. koji je režirao i napisao George Lucas. Bio je četvrti film koji je snimljen, ali je prvi po kronološkom redoslijedu događaja.

Radnja
------

Radnjom smještenom 32 godine prije četvrtog dijela sage, Nove nade (1977.), Fantomska prijetnja nas vraća u doba Galaktičke Republike i vrijeme pune organiziranosti legendarnog zaštitničkog reda Jedi vitezova.

Zbog neraspravljenih odnosa unutar Galaktičkog senata, pohlepni je Trgovinski savez blokirao sav promet prema malenom planetu Naboo-u.

U nadi da će riješiti sukob, kancelar Republike se za pomoć obraća Jedijima, već tradicionalno vrhunskim diplomatima.
Qui-Gon Jinn, već star i iskusan Jedi, odabran je da se sastane s potkraljem Trgovinskog saveza i uvjeri ga da postignu kompromis. Qui-Gona na zadatku slijedi učenik, mladi pripravnik za Jedija, Obi-Wan Kenobi - tad još mladić u iščekivanju ispita spremnosti za titulu viteza.

Nitko tad nije mogao ni naslutiti da je potkralj samo marioneta u rukama misterioznog Dartha Sidiousa, pripadnika već tisuću godina skrivenog reda Sith-ova, majstora mračne strane Sile - snage koju Jediji koriste za pomoć i obranu, a Sithovi za vlastite interese. Darth Sidious odmah po dolasku dvaju Jedija na bojni brod Trgovinskog saveza naređuje njihovo ubojstvo i početak invazije na planet s ciljem zauzimanja glavnog grada Theeda, da bi zarobio mladu kraljicu Amidalu i natjerao ju na potpisivanje ugovora u interesu Trgovinskog saveza. 
Ipak prejaki da ih se uništi olako, Jediji se svojim svjetlosnim sabljama (lightsaber) probijaju kroz gomilu bojnih droida i putem ventilacijskih cijevi ukrcavaju se na jedan od brodova za transport vojske bojnih droida na površinu planeta.

Kroz nepregledne šume nenaseljenog dijela planeta, oni pokušavaju stići do glavnog grada i upozoriti kraljicu na opasnost koja joj prijeti, izbjegavajući pritom patrole droida i njihove goleme brodove za prijevoz. U jednom od takvih jurnjava, Qui-Gon od sigurne smrti spašava gmazolikog Gunganca zvanog Jar Jar Binks, prognanog iz svog rodnog grada zbog gotovo nevjerojatne nespretnosti. On ga iz zahvalnosti odluči odvesti u podvodni Otoh Gunga, gdje bi Jediji mogli dobiti prijevoz do Theed-a. Odmah po dolasku Gunganci prepoznaju prognanog Jar Jara i odvode ga pred svog vođu Nass-a i njegove savjetnike, da odluče o njegovoj kazni zbog povratka. Qui-Gon ne uspijeva nagovoriti Nass-a i njegov konzervativan narod da pomognu Naboo-u,ali uspijeva od njega dobiti vozilo za brz dolazak u Theed podmorskim putem, te izbori Jar Jarovo oslobađanje kako bi im bio navigator kroz opasno podmorje planeta.

Izbjegavši brojne morske nemani, trojac stiže u donedavno mirni Theed, sada okupiran od brojnih droida. Kraljicu koja ni pod prijetnjom smrti nije potpisala nikakav ugovor, Jediji oslobađaju. Iznenađeni što nisu vijesti o zbivanjima nisu mogli dojaviti sjedištu Republike na planetu Coruscantu, oni odluče tamo povesti kraljicu, kako bi se obratila Senatu za pomoć. Probivši put do Kraljevske krstarice u hangaru oslobode šačicu posade s kojom kreću na putovanje u centar galaksije. Najteži dio puta je zapravo nastupio prvi, jer je po krstarici nedugo po polijetanju otvorena paljba u kojoj je oštećen motor za postizanje brzine svjetlosti, što je onemogućavalo daljnji put. Srećom, u blizini se nalazio jedan od planeta izvan utjecaja Trgovinskog saveza, planet pješčanih pustinja -Tatooine, kao jedino mjesto na kojem bi mogli pronaći potrebne dijelove.

Glavne uloge
------------

* **Liam Neeson** u ulozi **Qui-Gona Jinna**. Jedi master i mentor Obi-Wana. Kada pronalaze Anakina, inzistira u tome da dječak treba biti treniran kao Jedi, unatoč nesuglasica vijeća.
* **Ewan McGregor** u ulozi **Obi-Wana Kenobija**. Mladi Jedi učenik Qui-Gona. Ima veliko poštovanje prema Qui-Gonu, ali ponekad preispituje njegove motive.
* **Natalie Portman** u ulozi **kraljice Amidale**. Mlada kraljica Nabooa, Amidala želi zaštiti njezin planet od blokade koju je donio Trgovačka federacija.
* **Jake Lloyd** u ulozi **Anakina Skywalkera**. devetogodišnji dječak rob iz Tatooinea. Otkriveno je da ima broj midi-klorijadina veći od svih Jedija, i zato je osobito obdaren Silom.
* **Ian McDiarmid** u ulozi **Senator Palpatine**. Senator Nabooa, koji iskazuje zabrinutost o Naboovoj blokadi i brani svoju poziciju u Senatu.
* **Ahmed Best** u ulozi **Jar Jar Binks**. Nespretni Gungan, prognan od svog doma, kojeg su pronašli Qui-Gon i Obi-Wan. U njihovom je društvu kroz film.
* **Pernilla August** u ulozi **Shmi Skywalker**. Anakinova majka. Zabrinuta je budućnost svog sina, i mora dati svom sinu da napusti svoj dom i otiđe zajedno sa Jedijima.
* **Kenny Baker** u ulozi **R2-D2a**. Droid astromehaničar, značajan zbog spašavanja broda kraljice Amidale kada su svi drugi droidi riknuli.
* **Ray Park** u ulozi **Darth Maul**. Zabrak Sith učenik Dartha Sidiousa. Koristi dvosjeklu svjetlostnu sablju. Glas mu je posudio **Peter Serafinowicz**.
* **Andy Secombe** u ulozi **Wattoa**. Trgovac škarta na Tatooineu koji ima u vlasništvu Anakina i njegovu majku kao robove.
* **Anthony Daniels** u ulozi **C-3PO**. Protokolarni droid kojeg je sastavio Anakin, ali nedostaje mu metalni pokrov u ovom filmu, na što je R2-D2 naveo da je "gol".
* **Frank Oz** u ulozi **Yoda**. Vođa Jedi vijeća, koji ima strašni predosjećaj o dopuštanju Anakin da trenira kao Jedi.
* **Samuel L. Jackson** u ulozi **Mace Windu**. Član vijeća Jedija koji se također suprotstavlja ideji o treningu Anakina.
* **Terence Stamp** u ulozi **Finis Valorum**. Trenutačni Chancellor koji ovlašćuje Obi-Wana i Qui-Gona da se dogovore sa potkraljem Trgovačke Federacije.

Odjek
-----

Izlazak filma, 19. maja 1999. godine, dolazi skoro 16 godina posle prethodnog filma iz serije, Ratovi zvezda Epizoda VI: Povratak Džedaja. Ovaj film je imao izuzetan finansijski uspeh, širom sveta je zaradio 924.3 miliona dolara, sa budžetom filma od 115 miliona dolara. Fantomska pretnja je bio film koji je zaradio najviše novca 1999. godine, i četvrti po najvećoj zaradi svih vremena nakon izlaska filma. Od svih filmova Ratova zvezda, Fantomska pretnja je zaradio najviše novca.

Nagrade
-------

Film je osvojio **nagradu Saturn** za:
najbolje specijalne efekte, najbolji kostim.

Vanjske poveznice
-----------------

* *Zvjezdani ratovi, Epizoda 1: Fantomska prijetnja* na StarWars.com
* *Star Wars: Episode I – The Phantom Menace* na sajtu IMDb
* *Zvjezdani ratovi, Epizoda 1: Fantomska prijetnja* na Rotten Tomatoes-u ()
* *Zvjezdani ratovi, Epizoda 1: Fantomska prijetnja* na Box Office Mojo-u
* *Zvjezdani ratovi, Epizoda 1: Fantomska prijetnja* na MovieMistakes.com
* Produkcijski spisi na StarWars.com
* Anticipation: The Real Life Story of Star Wars: Episode I -- The Phantom Menace Arhivirano 2010-04-12 na Wayback Machine-u (knjiga povijesti filma na tematiku *Fantomske prijetnje*)
* Lokacije snimanja na Famous Movie Locations
* Izvori imena na FilmSmarts.com

***Star Wars: Episode I – The Phantom Menace*** na Wikimedijinoj ostavi

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 178747903
* LCCN: n99005466
* GND: 4557348-7
* SUDOC: 089626397
* BNF: cb165980986 (podaci)
* NKC: unn2006375274

 |